



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA FINANCIJE**

***RAZDJEL: 003***

**DJELOKRUG RADA:**

Sukladno Odluci o ustrojstvu i djelokrugu upravnih tijela Bjelovarsko-bilogorske županije UO za financije obavlja sljedeće poslove:

* priprema i izrada financijskih dokumenata, analiziranja izvršenja Proračuna, izrada konsolidiranih financijskih izvještaja, koordinacija odnosno organizacija i drugi stručni i administrativni poslovi,
* obrada i unos podataka za obračun plaća, izdavanja potvrda i uvjerenja o plaći, te izrada potrebnih izvješća,
* provođenje postupaka financiranja i ugovaranja programa i/ili projekata od interesa za opće dobro koje provode udruge putem javnog natječaja ili javnog poziva.

**PRORAČUNSKI KORISNICI IZ DJELOKRUGA RADA:**

Upravni odjel za financije u svojoj nadležnosti nema proračunskih korisnika.

**IZVRŠENJE FINANCIJSKOG PLANA ZA 2024. GODINU:**

|  |  |  |  |  |  |
| --- | --- | --- | --- | --- | --- |
| **R.br.** | **Naziv programa** | **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| **1.** | **Redovne djelatnosti** | **4.460.495,00 €** | **4.499.717,00 €** | **2.249.359,27 €** | **49,99** |
| **2.** | **Civilno društvo - udruge** | **75.000,00 €** | **75.000,00 €** | **74.550,00 €** | **99,40** |
|  | **Ukupno:** | **4.535.495,00 €** | **4.574.717,00 €** | **2.323.909,27 €** | **50,80** |

***Glava: 00301 Upravni odjel za financije***

**NAZIV PROGRAMA:**

Redovne djelatnosti

**OPIS PROGRAMA:**

U sklopu ovog programa osiguravaju se sredstva za redovno poslovanje upravnih odjela, za podmirenje rashoda za zaposlene, naknade troškova zaposlenima (službena putovanja), rashoda za materijal i energiju, rashode za usluge te ostalih nespomenuti rashodi poslovanja kao i rashode za obavljanje povjerenih poslova državne uprave.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM**

Upravni odjel za financije provodio je aktivnosti programa u skladu s planiranom dinamikom. Svi financijski izvještaji su pravovremeno izrađeni i predani nadležnim institucijama kao i financijsko planski dokumenti. Izvršenjem ovog programa ostvareni su ciljevi vezani za financijsko – računovodstveno poslovanje poput izrade proračuna, izmjena i dopuna proračuna, izrade različitih obračuna i izvještaja, obračun i isplata plaća, evidentiranje knjigovodstvene dokumentacije te podmirenje obveza. Također, u rad županijske riznice uključeni su svi proračunski korisnici.

**A000012 – *Redovne aktivnosti upravnih odjela***

Ukupno izvršenje na ovoj aktivnosti iznosi 1.418.515,81 € od čega se 693.568,17 € odnosi na bruto plaće zaposlenika, 98.158,79 € odnosi se na ostale rashode zaposlenika, 112.674,51 € odnosi se na doprinose na plaće, 72.191,96 € odnosi se na naknade troškova zaposlenima, 89.332,49 € odnosi se na rashode za materijal i energiju 221.680,77 € odnosi se na rashode za usluge, 21.920,37 € odnosi se na ostale nespomenute rashode poslovanja, ostale financijske rashode u iznosu 9.614,47 €. U iznosu 99.374,28 € izvršen je povrat namirenja Državnom proračunu po godišnjoj prijavi poreza i prireza.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06. 2024.** | **Indeks (%)** |
| 2.957.500,00 € | 2.996.722,00 € | 1.418.515,81 € | 47,34 |

**A000339 *– Financiranje redovnih aktivnosti za povjerene poslove državne Uprave***

U obračunskom razdoblju za financiranje redovnih aktivnosti za povjerene poslove državne uprave ukupno je utrošeno 762.193,84 € od čega se iz prihoda za posebne namjene 981,83 € utrošilo na materijalne rashode. Iz izvora pomoći ukupno je utrošeno je 761.212,01€ od čega na bruto plaće zaposlenika, 508.638,95 €, na ostale rashode zaposlenika 23.410,00 €, na doprinose na plaće 81.884,60 €, za naknade troškova zaposlenima 23.410,00 €. Za ostale naknade građanima i kućanstvima iz proračuna utrošeno je 80.141,44 € što se odnosi na financiranje rashoda za pogrebe branitelja.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 1.387.995,00 € | 1.387.995,00 € | 762.193,84 € | 54,91 |

**K000001 – *Ulaganje u opremu županije***

Na ulaganje u opremu Županije utrošeno je ukupno 19.090,74 € od čega se 13.277,24 € odnosi na uredsku opremu i namještaj, 4.158,50 € na komunikacijsku opremu, 1.075,00 € na opremu za ostale namjene.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06. 2024.** | **Indeks (%)** |
| 65.000,00 € | 65.000,00 € | 19.090,74 € | 29,37 |

**K000076 – *Razvijanje sustava lokalne riznice***

Kroz ovu aktivnost utrošeno je 49.558,88 € i odnosi na isporuku licenci, implementaciju, edukaciju i podrške za digitalizaciju procesa obrade financijske dokumentacije, te rashode mjesečne usluge održavanja sustava lokalne Riznice.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 50.000,00 € | 50.000,00 € | 49.558,88 € | 99,12 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Broj financijsko planskih dokumenata | Pokazatelj se odnosi na izradu financijsko planskih dokumenata sukladno Zakonu o proračunu | kom | 3 | 2 | 2 |
| Broj financijskih izvještaja | Pokazatelj se odnosi na izradu financijskih izvještaja | kom | 4 | 2 | 2 |
| Broj korisnika u sustavu Riznice | Pokazatelj se odnosi na broj korisnika koji vrše plaćanja kroz SLR | broj | 42 | 42 | 42 |

***Glava: 00302 Javni pozivi od interesa za BBŽ***

**NAZIV PROGRAMA:**

Civilno društvo - udruge

**OPIS PROGRAMA:**

U sklopu ovog programa osiguravaju se sredstva za financiranje programa i projekata koje provode udruge građana i vjerske zajednice.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM**

Tijekom 2023. godine podijeljena su sredstva temeljem objavljenog javnog poziva za financiranje programa i projekata koje provode udruge od interesa za opće dobro sukladno članku 33. Zakona o udrugama (Narodne novine broj 74/14, 70/17, 98/19 i 151/22) i sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge temeljem objavljenih javnih poziva za financiranje programa i programskih aktivnosti.

**A000371 – *Sredstva za rad udruga BBŽ***

Sredstva u iznosu 75.000,00 € utrošena su za sufinanciranje programa i projekata udruga građana zdravstvenog, socijalnog, humanitarnog i sličnog djelovanja, udruga proizašlih iz Domovinskog rata i udruga antifašističkih boraca, a koje zadovoljavaju javne potrebe građana i pridonose razvitku i općem napretku Županije. Također, sredstva su dodijeljena udrugama umirovljenika i vjerskim zajednicama sa područja županije.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06. 2024.** | **Indeks (%)** |
| 50.000,00 € | 75.000,00 € | 74.550,00 € | 99,40 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2023.** | **Ostvarena vrijednost 2023.** |
| Poboljšanje kvalitete života članova udruga i vjerskih zajednica | Pokazatelj se odnosi na poboljšanje kvalitete života članova udruga kroz provođenje programa putem aktivnosti i projekata | broj | 100 | 100 | 114 |

**SLUŽBENICA KOJA PRIVREMENO OBAVLJA DUŽNOST PROČELNICE**

**Sanja Feher, mag.oec.**