|  |
| --- |
| +\*xfs\*pvs\*lsu\*cvA\*xBj\*uCi\*sli\*oEs\*ckk\*Dak\*pBk\*- +\*yqw\*rDx\*ikz\*cyk\*yni\*krn\*ivy\*pzj\*xaa\*jus\*zew\*- +\*eDs\*lyd\*lyd\*lyd\*lyd\*nfs\*frw\*vmj\*tuj\*xbm\*zfE\*- +\*ftw\*suD\*tBb\*vFk\*voc\*unk\*nhk\*nqC\*wyd\*Cww\*onA\*- +\*ftA\*gjo\*Anu\*xCE\*yCf\*cjC\*boy\*uBo\*Dbt\*czD\*uws\*- +\*xjq\*ydt\*rxm\*BxC\*Dni\*Cdw\*Amy\*ozo\*kjf\*Avj\*uzq\*- |

|  |
| --- |
|  |



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA FINANCIJE**

KLASA: 400-04/24-01/04

URBROJ: 2103-16-24-1

Bjelovar, 11.09.2024.

**ŽUPANU**

**BJELOVARSKO-BILOGORSKE ŽUPANIJE**

**Predmet: Nacrt prijedloga Polugodišnjeg izvještaja o izvršenju Proračuna Bjelovarsko-bilogorske županije za 2024. godinu - obrazloženje**

Temeljem Zakona o proračunu („Narodne novine“ broj 144/2021) u obvezi smo izrade Polugodišnjeg izvještaja o izvršenju Proračuna za 2024. godinu. Člankom 76. Zakona Polugodišnji izvještaj o izvršenju proračuna sadrži opći i posebni dio, obrazloženje i posebne izvještaje. Prihodi i primici, rashodi i izdaci u polugodišnjem izvještaju o izvršenju proračuna iskazuju se na razini odjeljka ekonomske klasifikacije.

**Opći dio Polugodišnjeg izvještaja o izvršenju Proračuna sadrži**

* sažetak Računa prihoda i rashoda i Računa financiranja
* Račun prihoda i rashoda iskazanih prema i ekonomskoj klasifikaciji i izvorima financiranja, te rashoda iskazanih prema funkcijskoj klasifikaciji
* Račun financiranja u kojem se iskazuju primici od financijske imovine i zaduživanja prema izvorima financiranja i ekonomskoj klasifikaciji.

**Posebni dio Polugodišnjeg izvještaja o izvršenju Proračuna sadrži**

* Izvršenje rashoda i izdataka proračuna jedinice lokalne i područne (regionalne) samouprave i njihovih proračunskih korisnika iskazanih po organizacijskoj, klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**Obrazloženje općeg dijela** izvještaja o izvršenju proračuna jedinice lokalne i područne (regionalne) samouprave sadrži obrazloženje ostvarenja prihoda i primitaka rashoda i izdataka, prikaz manjka, odnosno viška proračuna jedinice lokalne i područne (regionalne) samouprave.

**Obrazloženje posebnog dijela** o izvršenju proračuna temelji se na obrazloženjima financijskih planova proračunskih korisnika, a sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

Posebni izvještaji su izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala, izvještaj o danim jamstvima i plaćanjima po protestiranim jamstvima. Zbog ukazane potrebe izvršena je jedna preraspodjela sredstava u proračunu te se izvršenje uspoređuje s tekućim planom. Odluka o preraspodjeli prilaže se u privitku Polugodišnjeg izvještaja.

Temeljem članka 88. navedenog Zakona Upravno tijelo za financije dužno je do 15. rujna tekuće proračunske godine izraditi i dostaviti županu Nacrt prijedloga polugodišnjeg izvještaja o izvršenju proračuna za tekuću godinu. Župan podnosi predstavničkom tijelu na donošenje Prijedlog polugodišnjeg izvještaja o izvršenju proračuna do 30. rujna tekuće godine.

Shodno navedenom, Upravni odjel za financije Bjelovarsko-bilogorske županije predlaže županu Bjelovarsko-bilogorske županije da razmotri Nacrt prijedloga Polugodišnjeg izvještaja o izvršenju Proračuna Bjelovarsko-bilogorske županije za 2024. godinu i uputi ga Županijskoj skupštini na raspravu i donošenje.

**SLUŽBENICA KOJA PRIVREMENO OBAVLJA DUŽNOST PROČELNICE**

**Sanja Feher, mag.oec.**