***RAZDJEL: 018***

**DJELOKRUG RADA:**

* pripremanja stručnih mišljenja o prijedlozima zakona i drugih propisa iz zdravstvene djelatnosti o kojima odlučuju tijela državne vlasti, a od interesa su za Županiju,
* praćenja poslovanja javnih ustanova iz područja zdravstva nad kojima osnivačka prava obavlja Županija te predlaganje mjera u svrhu poboljšanja uvjeta njihova poslovanja i pripremanje izvješća o njihovom radu za nadležna tijela,
* obavljanja financijsko-administrativnih poslova u svezi korištenja sredstava za decentralizirano financiranje potreba javnih ustanova iz zdravstva,
* predlaganja programa i mjera za ostvarivanje višeg standarda zdravstvene zaštite stanovništva na području Županije,
* vezanih uz rad mrtvozorničke službe, odnosno preglede osoba umrlih izvan zdravstvenih ustanova,
* praćenja rada koncesionara u javno zdravstvenim djelatnostima do prelaska u ordinaciju,
* koordiniranja provođenja planova promicanja zdravlja, prevencije te ranog otkrivanja bolesti,
* poslove praćenja i proučavanja problematike demografije na području županije
* pokretanje aktivnosti i mjera u svrhu poboljšanja i unaprjeđenja kvalitete života obitelji, mladih i djece,
* analiza i praćenje kretanja stanovništva, demografskih trendova na području županije te predlaganje mjera usmjerenih na porast nataliteta,
* praćenje stanja i predlaganje mjera u cilju sprječavanja iseljavanja sa područja županije,
* praćenje stanja i predlaganje mjera u cilju očuvanja stanovništva te povećanju kvalitete života mladih obitelji u ruralnim područjima,
* obavljanje poslova za potrebe Savjeta mladih,
* druge poslove u skladu sa zakonom i podzakonskim propisima.

**PRORAČUNSKI KORISNICI IZ DJELOKRUGA RADA:**

Dom zdravlja Bjelovarsko - bilogorske županije

Zavod za javno zdravstvo Bjelovarsko - bilogorske županije

Zavod za hitnu medicinu Bjelovarsko - bilogorske županije

DARUVARSKE TOPLICE

Specijalna bolnica za medicinsku rehabilitaciju

**IZVRŠENJE FINANCIJSKOG PLANA 30. 06. 2024. GODINE:**

|  |  |  |  |  |  |
| --- | --- | --- | --- | --- | --- |
| **R.br.** | **Naziv programa** | **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| **1.** | **Zdravstvo – redovne djelatnosti** | **24.908.547,00 €** | **24.908.547,00 €** | **14.320.358,63 €** | **57,49%** |
| **2.** | **Zdravstvo – decentralizacija** | **1.170.941,00 €** | **1.170.941,00 €** | **316.742,66 €** | **27,05%** |
| **3.** | **Zdravstvo – iznad standarda** | **1.281.888,00 €** | **1.282.510,00 €** | **353.883,15 €** | **27,59%** |
| **4.** | **Zaštita okoliša** | **83.326,00 €** | **83.326,00 €** | **0,00 €** |  |
| **5.** | **Demografija i mladi – redovne djelatnosti** | **207.000,00 €** | **209.600,00 €** | **65.037,48 €** | **31,03%** |
|  | **Ukupno:** | **27.651.702,00 €** | **27.654.924,00 €** | **15.056.021,92 €** | **54,44%** |

***Glava: 00801 Zdravstvo***

***NAZIV PROGRAMA: 1000 REDOVNE DJELATNOSTI***

**A000284** – *Redovna djelatnost zdravstvo – VS korisnika*

Provođenje zdravstvene zaštite.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30. 06. 2024.** | **Indeks (%)** |
| 24.739.116,00 € | 24.739.116,00 € | 14.270.651,32 € | 57,68% |

**T000099** – *Specijalizacija liječnika*

Projekt je ostvaren u suradnji sa Ministarstvom zdravstva i Hrvatskim zavodom za zapošljavanje. Cilj ovoga programa je ostvariti specijalizaciju za dva mlada liječnika u Zavodu za javno zdravstvo BBŽ, a trenutno financiraju jednu liječnicu specijalisticu školske medicine.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30. 06. 2024.** | **Indeks (%)** |
| 169.431,00 € | 169.431,00 € | 49.707,31 € | 252,44% |

***NAZIV PROGRAMA: 1022 ZDRAVSTVO - DECENTRALIZACIJA***

**OPIS PROGRAMA:**

Županija je dužna, u okviru sredstava za decentralizirane funkcije u zdravstvu financirati minimalne financijske standarde za:

* investicijsko ulaganje zdravstvenih ustanova u prostor, medicinsku i nemedicinsku opremu i prijevozna sredstva,
* investicijsko i tekuće održavanje zdravstvenih ustanova – prostora, medicinske i nemedicinske opreme i prijevoznih sredstava,
* informatizaciju zdravstvene djelatnosti,

a sve sukladno planu i programu mjera zdravstvene zaštite i mreže javne zdravstvene službe. Nakon što Vlada RH utvrdi iznos sredstava za našu Županiju, donosi se Popis prioriteta koji se usuglašava sa Ministarstvom zdravstva, te se ista dijele na: Dom zdravlja BBŽ, Specijalnu bolnicu za medicinsku rehabilitaciju Daruvarske toplice, Zavod za javno zdravstvo BBŽ i Zavod za hitnu medicinu BBŽ.

U okviru ovog programa provode se sljedeće aktivnosti:

**A000066** – *Investicijsko i tekuće održavanje u zdravstvu*

Investicijsko i tekuće održavanje zdravstvenih ustanova odnosi se na redovite popravke opreme i prostora, kako bi se produljio vijek trajanja opreme i stvorili bolji uvjeti za rad liječnika i korisnika zdravstvenih ustanova.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30. 06. 2024.** | **Indeks (%)** |
| 255.798,00 € | 255.798,00 € | 65.513,72 € | 25,61% |

**K000019** – *Ulaganje u opremu zdravstva- dec*

Zdravstvene ustanove redovito nabavljaju opremu potrebnu za kvalitetno obavljanje svojih djelatnosti.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30. 06. 2024.** | **Indeks (%)** |
| 915.143,00 € | 915.143,00 € | 251.228,94 € | 27,45% |

**POKAZATELJI USPJEŠNOSTI (na razini programa)**

|  |  |  |  |  |  |
| --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 30.06.2024.** |
| Uredba o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave | Pokazatelj se odnosi na visinu sredstava propisanih Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave | eura | 1.170.941,00 | 1.170.941,00 | 316.742,66 |

***NAZIV PROGRAMA: 1023 ZDRAVSTVO – IZNAD STANDARDA***

**OPIS PROGRAMA:**

Planiraju se sredstva iznad zakonskog standarda, odnosno sredstva koja nisu zakonom propisana, a nužna su za redovno poslovanje.

U okviru ovog programa provode se sljedeće aktivnosti:

**A000068 -** *Mrtvozorstvo*

Županijska skupština donijela je Odluku kojom je imenovala 42 mrtvozornika za pregled, te utvrđivanje vremena i uzroka smrti osoba izvan zdravstvenih ustanova za područje cijele županije. Sukladno navedenoj Odluci Županija isplaćuje naknade mrtvozornicima, za mrtvozorčenje 40,00 eura neto, a mrtvozorničku obdukciju 120,00 eura neto. Unutar ove aktivnosti djeluje i od Županijske skupštine je imenovano Povjerenstvo za nadzor nad radom mrtvozornika Bjelovarsko-bilogorske županije.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 85.000,00 € | 85.000,00 € | 35.656,07 € | 41,95% |

**A000140 -** *Zaštita prava pacijenata u BBŽ*

Ovom aktivnošću planirane su naknade članovima Povjerenstva prema broju održanih sjednica. Glavne zadaće Povjerenstva su: praćenje primjene propisa na području županije, koji se odnosi na prava i interese pacijenata, te podnošenje godišnjeg izvješća o radu Povjerenstva Županijskoj skupštini i nadležnom ministarstvu za zdravstvo.

U navedenom razdoblju održane su 3 sjednice Povjerenstva za zaštitu prava pacijenata na području Bjelovarsko-bilogorske županije.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 3.500,00 € | 3.500,00 € | 2.435,86 € | 69,60% |

**A000147 -** *Program prevencije kardiovaskularnih bolesti*

Kardiovaskularne bolesti u Bjelovarsko-bilogorskoj županiji su značajan javnozdravstveni problem, jer uzrokuju veliko ekonomsko opterećenje zbog troškova liječenja i smanjene produktivnosti zbog izostajanja s posla, uzrokuju nesposobnost, invaliditet i prijevremenu smrtnost.

Potpisan je Sporazum o suradnji između Bjelovarsko-bilogorske županije i Opće bolnice „Dr. Anđelko Višić“ Bjelovar o zbrinjavanju pacijenata s akutnim infarktom miokarda (STEMI), koji je zdravstveni nadstandard i provodi se kroz bolničku djelatnost Bolnice, a ovisno o potrebi premještanju istih iz Bolnice u KBC Zagreb. Sukladno navedenom donijeta je i Odluka o financiranju intervencijskog zbrinjavanja akutnog infrarkta miokarda (STEMI), na način da će Bjelovarsko-bilogorska županija financirati će zbrinjavanje istog, po intervenciji u KBC Zagreb, u sljedećim iznosima:

- liječnicima u iznosu od 60,00 eura neto,

- medicinskim sestrama / tehničarima u iznosu od 30,00 eura neto,

- vozačima u iznosu od 30,00 eura neto.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 26.500,00 € | 26.500,00 € | 5.594,08 € | 21,11% |

**A000190 -** *Savjet za zdravlje*

Temeljem Zakona o zdravstvenoj zaštiti osnovan je Savjet za zdravlje koji kao savjetodavno tijelo obavlja sljedeće:

* pomaže u planiranju i evaluaciji zdravstvene zaštite na području Bjelovarsko-bilogorske županije.
* daje mišljenje na prijedlog plana zdravstvene zaštite na području Bjelovarsko-bilogorske županije,
* predlaže mjere za ostvarivanje dostupnosti i kvalitete zdravstvene zaštite na području Bjelovarsko-bilogorske županije.

Sredstva za rad Savjeta osiguravaju se u proračunu Upravnog odjela za zdravstvo, demografiju i mlade, za potrebe rada članova ovog tijela, a odnosi se na seminare, savjetovanja i druge stručne skupove u cilju promicanja zdravlja stanovništva. Potreba za osnivanjem Savjeta određena je člankom 12. Zakona o zdravstvenoj zaštiti („Narodne novine“ broj 100/18, 125/19, 147/20, 119/22, 156/22, 33/23, 36/24). U navedenom razdoblju održane su 2 sjednica Savjeta za zdravlje Bjelovarsko-bilogorske županije. Također, s navedene pozicije plaćen je račun za članstvo Županije u Zajednici zdravih gradova Hrvatske.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 6.600,00 € | 6.600,00 € | 2.816,66 € | 42,68% |

**A000319 -** *„Za najveću vrijednost zdravstvenog sustava – liječnike i medicinsko osoblje“*

Bjelovarsko-bilogorska županija je osigurala u proračunu 185.000,00 eura za najveću vrijednost našeg zdravstvenog sustava - liječnike i medicinsko osoblje. Liječnici i medicinsko osoblje zaposleni u Općoj bolnici ''Dr. Anđelko Višić'' Bjelovar, Domu zdravlja Bjelovarsko-bilogorske županije, Zavodu za hitnu medicinu Bjelovarsko-bilogorske županije, Zavodu za javno zdravstvo Bjelovarsko-bilogorske županije, Specijalnoj bolnici za medicinsku rehabilitaciju Daruvarske toplice i ZU Ljekarna Bjelovar mogu ostvariti pravo na slijedeće subvencije:

* subvencioniranje kamata na stambene kredite za potrebe stanovanja na području Bjelovarsko-bilogorske županije, za liječnike, magistre farmacije i magistre medicinske biokemije - do 2.650,00 eura godišnje,
* subvencioniranje troškova podstanarstva za liječnike, magistre farmacije i magistre medicinske biokemije koji nemaju riješeno stambeno pitanje na području Bjelovarsko-bilogorske županije, do 265,00 eura bruto mjesečno,
* subvencioniranje troškova stručnog usavršavanja i doškolovanja za liječnike i medicinsko osoblje, koji se školuju o vlastitom trošku, do 50% iznosa godišnje.

U prvih 6 mjeseci 2024. godine, Upravno odjel za zdravstvo, demografiju i mlade zaprimio je 17 zahtjeva za dodjelu subvencija zdravstvenim radnicima. Od toga se 9 zahtjeva odnosi na subvenciju za školovanje/stručno usavršavanje, 4 zahtjeva na subvenciju podstanarstva i 4 zahtjeva na subvenciju kamata na stambeni kredit.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 185.000,00 € | 185.000,00 € | 84.387,12 € | 45,61% |

**A000373** – *Sufinanciranje redovne djelatnosti zdravstva (iznad standarda)*

S ove aktivnosti uplaćen je Domu zdravlja BBŽ iznos od 100.000,00 eura, za podmirenje troškova plaća i doprinosa na plaće, a Zavodu za hitnu medicinu BBŽ iznos od 2.964,02 eura za plaće i doprinose po sudskim presudama.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 255.630,00 € | 225.630,00 € | 102.964,02 € | 40,28% |

**A000376 –** *Nacionalni sustav praćenja komaraca*

Temeljem članka 4. Zakona o zaštiti pučanstva od zaraznih bolesti („Narodne novine“ 79/07, 113/08, 43/09, 130/17, 114/18, 47/20, 134/20, 143/21), županije, gradovi i općine obvezni su osigurati provođenje mjera zaštite pučanstva od zaraznih bolesti te sredstva za njihovo provođenje, kao i stručni nadzor nad provođenjem istih.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 3.982,00 € | 3.982,00 € | 0,00 € |  |

**A000393** *– Zdravstvo „Palijativna skrb“*

Za aktivnosti razvoja palijativne skrbi pri Domu zdravlja BBŽ, gdje djeluju koordinator palijativne skrbi i mobilni palijativni tim, planirana su sredstva za nabavu opreme za potrebe tima.

Također, u okviru ovog programa planirana su sredstva za naknade za rad Povjerenstva za razvoj palijativne skrbi za, koji će biti zadužen za izradu Strateškog plana razvoja palijativne skrbi u BBŽ.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 6.600,00 € | 6.600,00 € | 0,00 |  |

**A000394** *- Sektorske ambulante*

Temeljem pozitivnih zakonskih propisa, minimalan broj osiguranika za koje se može organizirati tim obiteljske medicine, iznosi 1.275 korisnika (dentalna medicina 1.425 korisnika). Na područjima posebne državne skrbi te na područjima loše prometne povezanosti (ruralna područja) u funkciji su ambulante obiteljske medicine, koje ne udovoljavaju navedenom standardu.

Sukladno navedenom, a u cilju pružanja jednake zdravstvene zaštite za sve stanovnike BBŽ, Županija je preuzela obvezu sufinanciranja sektorskih ambulanti.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 20.000,00 € | 20.000,00 € | 0,00 € |  |

**A000400 –** *Unapređenje kvalitete života osoba s invaliditetom*

Unapređivanje kvalitete života osoba s invaliditetom – Javni poziv za financiranje programa/projekata udruga osoba s invaliditetom na području Bjelovarsko-bilogorske županije za 2024. godinu bio je raspisan 29. ožujka 2024. godine i trajao je do 30. travnja 2024. godine.

Na javni poziv prijavilo se 15 Udruga kojima je ukupno isplaćeno 29.998,00 eura financijske potpore.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 40.000,00 € | 40.000,00 € | 29.998,00 € | 75,00% |

**K000120 -** *Sufinanciranje projekata odobrenih po međunarodnim natječajima*

Planira se sufinanciranje projekata odobrenih po nacionalnim i međunarodnim natječajima.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 225.630,00 € | 216.772,00 € | 0,00 € |  |

**K000143 -** *Izrada projektne dokumentacije za projekte u zdravstvu*

Planirano je izraditi projektnu dokumentaciju za zdravstvene ustanove kojima je osnivač Bjelovarsko-bilogorska županija zbog prijava projekata po natječajima.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 53.000,00 € | 53.000,00 € | 0,00 € |  |

**K000148 -** *Daruvarske toplice – razvoj posebnog oblika zdravstvenog turizma (Razvojni sporazum Sjever)*

Planirano je potpisivanje Razvojnog sporazuma Sjever u kojem je predložen projekt, Daruvarske toplice – razvoj posebnog oblika zdravstvenog turizma kroz dogradnju i uvođenje novih sadržaja (proširenje smještajnih kapaciteta zdravstveno-lječilišnog kompleksa DT, uz kompletnu obnovu postojeće infrastrukture lječilišnog hotela Termal, prilagodbu osobama smanjene pokretljivosti, povećanje energetske učinkovitosti, informatizaciju poslovanja, obnovu i izgradnju potrebne infrastrukture za daljnji razvoj posebnih oblika turizma, obnova pejzažnog perivoja).

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 265.446,00 € | 265.446,00 € | 0,00 € |  |

**K000166** – Očuvanje nepokretnih i kulturnih dobara

Očuvanje nepokretnih i kulturnih dobara je projekt koji je prijavljen Ministarstvu kulture, a odnosi se na zamjenu krovišta Zavoda za javno zdravstvo BBŽ. Projekt nije prošao na natječaju.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 20.000,00 € | 20.000,00 € | 0,00 € |  |

**K000172** *– Uređenje zgrade „Školskog dispanzera“ Doma zdravlja BBŽ u Daruvaru*

Bjelovarsko-bilogorska županija provodi projekt obnove zgrade „Školskog dispanzera“ u Daruvaru, prijavljen na Poziv za iskaz interesa za financiranje projekata prema Programu podrške regionalnom razvoju. Radovi obuhvaćaju uređenje unutarnjeg prostora zgrade „Školskog dispanzera“ Doma zdravlja BBŽ.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 80.000,00 € | 89.480,00 € | 89.416,91 € | 99,93% |

**T000034** – *Školski preventivni programi*

Ovim projektom financiraju se školski preventivni programi koji se provode u osnovnim i srednjim školama. Naime, u Nacionalnom programu prevencije ovisnosti za djecu i mlade u odgojno obrazovnom sustavu, te djecu i mlade u sustavu socijalne skrbi Ureda za suzbijanje zlouporabe droga Vlade RH, preporuča se da Županija izdvoji određena sredstava za rad županijskih koordinatora za školske preventivne programe i Županijsko povjerenstvo za suzbijanje zlouporabe opojnih droga na području BBŽ.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 5.000,00 € | 5.000,00 € | 614,43 € | 12,29% |

**NAZIV PROGRAMA:**

Zaštita okoliša

**OPIS PROGRAMA:**

**T000178 –** *Klimatske promjene i poboljšanje kvalitete zraka*

Klimatske promjene i kvaliteta zraka  je projekt na temu poboljšanja kvalitete zraka i prilagodbe klimatskim promjenama. To je projekt Ministarstva regionalnog razvoja i fondova Europske unije, a odnosi se na  prekograničnu suradnju Hrvatske, Bosne i Hercegovine i Crne Gore.

Projekt nije prošao na natječaju.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 83.326,00 € | 83.326,00 € | 0,00 € |  |

***Glava: 00802 Demografija i mladi***

**NAZIV PROGRAMA:**

Redovne djelatnosti

**OPIS PROGRAMA:**

U sklopu redovne djelatnosti provodi se program Nacionale populacijske politike.

U okviru ovog programa provode se sljedeće aktivnosti:

**A000144 -** *Mjera provedbe nacionalne populacijske politike*

U svrhu ostvarivanja ciljeva Nacionalne populacijske politike („Narodne novine“ 162/06) Županija svojom potporom iz proračuna isplaćuje jednokratnu novčanu za svako novorođeno dijete na području naše Županije temeljem Odluke o pomoći za opremu novorođenog djeteta u obitelji. Naknada po novorođenom djetetu iznosi 132,72 eura. Cilj je podizanje nataliteta Županije.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 132.700,00 € | 132.700,00 € | 58.396,80 € | 44,01% |

**A000329 -** *Savjet za mlade*

Savjet mladih je savjetodavno tijelo jedinice područne (regionalne) samouprave, odnosno Bjelovarsko-bilogorske županije te kroz svoje djelovanje promiče i zagovara prava, potrebe i interese mladih na području BBŽ i cilj mu je sudjelovanje mladih u odlučivanju o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih u jedinicama lokalne i područne (regionalne) samouprave. Sredstva u proračunu namijenjena su za redovne aktivnosti Savjeta mladih BBŽ, putne troškove i dnevnice, i naknadu za sudjelovanje na sjednicama. Maksimalan iznos za sudjelovanje na sjednicama je 27 eura mjesečno po Odluci o osnivanju Savjeta mladih BBŽ („Županijski glasnik“ broj 9/23) odnosno za aktivnosti realizacije Programa Savjeta mladih BBŽ.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 8.000,00 € | 10.600,00 € | 6.640,68 € | 62,65% |

**A000333 -** *Za mlade BBŽ*

Sredstva u proračunu namijenjena su za aktivnosti vezane uz realizaciju programa i projekata za mlade koji žive i djeluju na području Bjelovarsko-bilogorske županije. Aktivnost obuhvaća jačanje udruga mladih i za mlade, osiguranje održivosti socijalno-poduzetničkih aktivnosti udruga mladih i za mlade kao i promoviranje doprinosa udruga mladih i za mlade cjelovitom razvoju Bjelovarsko-bilogorske županije. Također, planira se raspisivanje javnog poziva za korištenje demografskih mjera za poticanje rješavanja stambenog pitanja mladim obiteljima na području BBŽ.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 66.300,00 € | 66.300,00 € | 0,00 |  |

**PROČELNICA**

**Andrea Bengez, mag. rel. int.**