

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA PROSTORNO UREĐENJE, GRADNJU,**

**ZAŠTITU OKOLIŠA I ZAŠTITU PRIRODE**



**OBRAZLOŽENJE UZ IZVRŠENJE PRORAČUNA**

**ZA RAZDOBLJE OD 01.01. – 30.06.2024. GODINE**

***RAZDJEL: 005 UPRAVNI ODJEL ZA PROSTORNO UREĐENJE, GRADNJU, ZAŠTITU OKOLIŠA I ZAŠTITU PRIRODE***

**DJELOKRUG RADA:**

Upravni odjel za prostorno uređenje, gradnju, zaštitu okoliša i zaštitu prirode izvršava zakonske obveze iz svoje nadležnosti i obavlja poslove kako slijedi:

* rješava u upravnim stvarima u prvom stupnju glede provođenja dokumenata prostornog uređenja izdavanjem: lokacijskih dozvola, izmjena, dopuna, produljenja, poništenja, ukidanja lokacijskih dozvola, rješenja o utvrđivanju građevne čestice dozvola za promjenu namjene i uporabu građevine, odbacivanja neupravnog postupka,
* rješava u upravnim stvarima u prvom stupnju u postupku gradnje i ozakonjenja izdavanjem: građevinskih dozvola, izmjena i dopuna građevinskih dozvola, promjena investitora, produljenja, poništenja, ukidanja građevinskih dozvola, uporabnih dozvola, uporabnih dozvola za određene građevine: uporabna dozvola za građevine izgrađene na temelju akta za građenje izdanog do 01.10.2007., uporabna dozvola za građevine izgrađene do 15.02.1968., uporabna dozvola za građevine koje je Republika Hrvatska stekla u svrhu stambenog zbrinjavanja, uporabna dozvola za građevine izgrađene, rekonstruirane, obnovljene ili sanirane u provedbi propisa o obnovi, odnosno propisa o područjima posebne državne skrbi, uporabna dozvola za građevine čiji je akt za građenje uništen ili nedostupan,
* izmjena i dopuna rješenja za građenje, izmjena i dopuna rješenja o uvjetima građenja, izmjena i dopuna potvrde glavnog projekta, rješenja o izvedenom stanju, odbacivanja neupravnog postupka,
* rješava u neupravnim stvarima u prvom stupnju glede provođenja dokumenata prostornog uređenja izdavanjem: lokacijskih informacija, akata i mišljenja iz područja prostornog uređenja, potvrda parcelacijskog elaborata, ishođenja Potvrde glavnog projekta, utvrđivanja posebnih uvjeta i uvjeta priključenja, potvrda završnog izvješća,
* rješava u neupravnim stvarima u prvom stupnju u postupku gradnje: izdavanje akata i mišljenja iz područja gradnje, prijava početka građenja, prijava početka uklanjanja građevine, prijava nastavka građenja, prijava pokusnog rada, utvrđivanje posebnih uvjeta i uvjeta priključenja, potvrda izmjena i/ili dopuna potvrđenog glavnog projekta,
* izdaje potvrde o samostalnim uporabnim cjelinama (etažiranje),
* nositelj je izrade Prostornog plana Županije
* upravlja sustavom eNekretnine na području Bjelovarsko-bilogorske županije, osim grada Bjelovara,
* provodi evaluacije nekretnina u sustavu eNekretnine,
* izdaje mišljenja na Elaborate o procjeni vrijednosti nekretnina putem Povjerenstva za procjenu vrijednosti nekretnina,
* rješava u upravnim stvarima u prvom stupnju u provedbi propisa iz područja zaštite okoliša, zaštite prirode i gospodarenja otpadom, izdavanjem: dozvola za gospodarenje otpadom, rješenja o upisu u očevidnik uporabe za koju nije potrebno ishoditi dozvolu za gospodarenje otpadom, rješenja o potrebi provedbe postupka procjene utjecaja zahvata na okoliš, rješenja o prihvatljivosti zahvata za okoliš uz primjenu utvrđenih mjera zaštite okoliša, rješenja o prihvatljivosti zahvata za ekološku mrežu Natura 2000 i potrebi provođenja glavne ocjene, rješenja o prihvatljivosti zahvata za ekološku mrežu uz primjenu utvrđenih mjera ublažavanja negativnih utjecaja na ciljeve očuvanja i cjelovitost područja ekološke mreže te provedbu programa praćenja stanja i izvješćivanja o stanju ciljeva očuvanja i cjelovitosti ekološke mreže, dopuštenja za zahvate, radnje i istraživanja u zaštićenom području prirode,
* izrađivanja planskih i izvještajnih dokumenata zaštite okoliša zaštite prirode i gospodarenja otpadom,
* vođenja e-baze Registra onečišćavanja okoliša,
* izdavanja posebnih uvjeta zaštite okoliša i potvrda glavnog projekta za zahvate za koje upravno tijelo provodi postupak glavne ocjene prihvatljivosti zahvata za ekološku mrežu i za zahvate za koje upravno tijelo nadležno za poslove zaštite okoliša provodi postupak procjene utjecaja na okoliš
* vođenja evidencija i izvješća propisanih zakonom i posebnim propisima, praćenja i dostave podataka iz područja prostornog uređenja, gradnje i zaštite okoliša, zaštite prirode i gospodarenja otpadom nadležnom ministarstvu i Zavodu za prostorno uređenje Bjelovarsko- bilogorske županije,
* sudjelovanja u izradi prostorno-planske dokumentacije u okviru zakonom propisane nadležnosti,
* pripremanja stručnih mišljenja o prijedlozima zakona i drugih propisa iz područja prostornog uređenja, gradnje i zaštite okoliša, zaštite prirode i gospodarenja otpadom o kojima odlučuju tijela državne vlasti,
* rješavanja u upravnim stvarima u prvom stupnju glede ocjene prihvatljivosti zahvata, planova i programa za područje ekološke mreže Natura 2000, koja obuhvaća zaštićeno područje u kategorijama nadležnosti propisanih zakonom,
* rješavanja u upravnim stvarima u prvom stupnju glede procjene utjecaja na okoliš i ocjene o potrebi procjene utjecaja na okoliš propisanih zahvata,
* sudjeluje u provedbi postupaka strateške procjene i postupka ocjene o potrebi strateške procjene utjecaja strategije, plana programa na okoliš izdavanjem mišljenja o sadržaju strateške studije i potrebi provedbe strateške procjene utjecaja strategije, plana programa na okoliš
* sudjeluje u provedbi postupaka procjene utjecaja zahvata na okoliš i postupka ocjene o potrebi procjene utjecaja zahvata na okoliš izdavanje mišljenja o sadržaju Studije utjecaja na okoliš i potrebi provedbe procjene utjecaja zahvata na okoliš,
* osiguravanja stručne pomoći nadležnom ministarstvu u postupcima procjene utjecaja na okoliš glavne ocjene prihvatljivosti zahvata za ekološku mrežu Natura 2000 područje i postupcima izdavanja okolišne dozvole organiziranjem javnih rasprava navedenih postupaka,
* osiguravanja stručne pomoći nadležnom ministarstvu utvrđivanjem ispunjavanja hrvatskih i EU standarda zaštite okoliša i prirode korisnika sredstava EU programa za izgradnju i opremanje gospodarskih građevina obavljanjem terenske kontrole i izrađivanjem izvješća u fazi prije isplate sredstava i u ex-post razdoblju,
* sudjelovanja u radu povjerenstava u postupcima procjene utjecaja zahvata na okoliš iz nadležnosti ministarstva nadležnog za zaštitu okoliša, analiza studije utjecaja na okoliš i izrada mišljenja, primjedbi i prijedloga na studiju,
* razvija i održava sustav upravljanja kvalitetom, u skladu sa zahtjevima norme i ciljevima kvalitete,
* obavlja poslove po propisima o pravu na pristup informacijama,
* druge poslove u skladu sa zakonom i podzakonskim propisima.

**PRORAČUNSKI KORISNICI IZ DJELOKRUGA RADA:**

Upravni odjel za prostorno uređenje, gradnju, zaštitu okoliša i zaštitu prirode obuhvaća sljedeće proračunske korisnike:

* Javna ustanova Zavod za prostorno uređenje Bjelovarsko-bilogorske županije
* Javna ustanova za upravljanje zaštićenim dijelovima prirode Bjelovarsko-bilogorske županije.

**IZVRŠENJE FINANCIJSKOG PLANA ZA 2024. GODINU:**

|  |  |  |  |  |  |
| --- | --- | --- | --- | --- | --- |
| **R.br.** | **Naziv programa** | **Izvorni plan 2024.** | **Tekući plan 2024.** | **Izvršenje**  **30.06.2024.** | **Indeks (%)** |
| **1.** | **Redovne djelatnosti** | **176.800,00 €** | **181.202,00 €** | **13.269,01 €** | **7,32** |
| **2.** | **Redovna djelatnost JU Zavoda za prostorno uređenje** | **298.000,00 €** | **298.000,00 €** | **118.747,63 €** | **39,85** |
| **3.** | **Redovna djelatnost JU za upravljanje zaštićenim prirodnim vrijednostima** | **193.600,00 €** | **193.600,00 €** | **61.013,68 €** | **31,52** |
| **4.** | **Zaštita okoliša** | **136.565,00 €** | **136.565,00 €** | **0,00 €** | **0,00** |
|  | **Ukupno:** | **804.965,00 €** | **809.367,00 €** | **193.030,32 €** | **23,85** |

***Glava: 00501 Prostorno uređenje i gradnja***

*NAZIV PROGRAMA:* *1000 Redovne djelatnosti*

**OPIS PROGRAMA:**

Programom *Redovne djelatnosti* osigurana su sredstva za obavljanje redovne djelatnosti Upravnog odjela za prostorno uređenje, gradnju, zaštitu okoliša i zaštitu prirode kroz sljedeće aktivnosti: rad stručnog povjerenstva, rad povjerenstva za procjenu nekretnina, sufinanciranje prostorno planske dokumentacije, geoinformacijski sustav, sufinanciranje radova na obnovi termo ovojnice na zgradi HZMO-a te sufinanciranje sanacije klizišta.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM**

U okviru ovog programa djelomično su ostvareni ciljevi vezani uz obavljanje redovne djelatnosti Upravnog odjela, tj. rad stručnog povjerenstva i povjerenstva za procjenu nekretnina te financiranje geoinformacijskog sustava.

**A000166 – *Troškovi rada stručnog povjerenstva (Zakon o prostornom uređenju)***

Za navedenu aktivnost je planirano 10.600,00 €, a u prvih šest mjeseci ostvareno je 2.770,96 € ili 26,14%. Investitori (pravne osobe i fizičke osobe) u punom iznosu uplaćuju sredstva na transakcijski račun Županije temeljem zaključka ovog Odjela. Sredstva su utrošena za pokriće naknada i troškova članovima Povjerenstva za 5 obavljenih tehničkih pregleda. Sredstva pozicije se troše kako se javljaju zahtjevi za tehnički pregled građevina kao pretpostavka za izdavanje uporabnih dozvola i imaju tretman transfernih sredstava.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 10.600,00 € | 10.600,00 € | 2.770,96 € | 26,14 |

**A000304 – *Povjerenstvo za procjenu nekretnina***

Od planiranih 7.402,00 € za ovu aktivnost, ostvareno je 7.401,19 € ili 99,99%. Sukladno Zakonu o procjeni nekretnina, članovima Povjerenstva koji nisu iz redova Bjelovarsko-bilogorske županije i Porezne uprave pripada naknada po odluci Župana u vrijednosti 66,00 € neto po održanoj sjednici. U prvih šest mjeseci ove godine održane su četiri sjednice Povjerenstva na kojima su usvojeni elaborati o tržišnoj vrijednosti nekretnina.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 3.000,00 € | 7.402,00 € | 7.401,19 € | 99,99 |

**A000381 – *Sufinanciranje prostorno planske dokumentacije***

U okviru ove aktivnosti planirano je 13.200,00 € za izradu planirane prostorno planske dokumentacije Bjelovarsko-bilogorske županije. U promatranom razdoblju nije bilo ostvarenja planiranih sredstava.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 13.200,00 € | 13.200,00 € | 0,00 € | 0,00 |

**K000068 – *Geoinformacijski sustav***

Za aktivnost Geoinformacijski sustav planirano je 50.000,00 €, a u promatranom razdoblju realizirano je 3.096,86 € ili 6,19%. Mrežne geoinformacijske usluge jedinstvenog GIS portala Županije ugovaraju se godišnje za potrebe rada Upravnog odjela za prostorno uređenje, gradnju, zaštitu okoliša i zaštitu prirode te za potrebe JU Zavoda za prostorno uređenje.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 50.000,00 € | 50.000,00 € | 3.096,86 € | 6,19 |

**K000134 – *Sufinanciranje radova na obnovi termo ovojnice na zgradi HZMO-a***

Temeljem potpisanog Ugovora o sufinanciranju troškova obnove vanjske ovojnice (uključivo krovište objekta) dijela poslovne zgrade Hrvatskog zavoda za mirovinsko osiguranje i Bjelovarsko-bilogorske županije u Bjelovaru, Masarykova 7, osiguravaju se sredstva za izradu projektne dokumentacije i radove, sukladno veličini suvlasničkih udjela, HZMO u 70,66 %, a BBŽ u 29,34 %, zajedničkih troškova. Zbog porasta cijena radova i repromaterijala na tržištu, proveden je postupak javne nabave te je povećan iznos zajedničkih troškova te je za navedene troškove u Proračunu Županije planirano 90.000,00 €, a izvršenje se očekuje do kraja tekuće godine.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 90.000,00 € | 90.000,00 € | 0,00 € | 0,00 |

**K000170 – *Sufinanciranje sanacije klizišta***

U okviru ove aktivnosti planirano je 10.000,00 €, ali u razmatranom razdoblju nije bilo realizacije. Planirana sredstva su namijenjena za sufinanciranje dijela troškova nastalih uslijed pojave klizišta na pogođenim područjima Bjelovarsko-bilogorske županije te za izradu dokumentacije potrebne za sanaciju.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 10.000,00 € | 10.000,00 € | 0,00 € | 0,00 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 30.06.2024.** |
| Redovito odvijanje poslovnog procesa | Pokazatelj se zasniva na izračunu i ocjeni potrebnih sredstava za redovito odvijanje poslovnog procesa | % | 70 | 100 | 7,32 |

*NAZIV PROGRAMA: 1026 Redovna djelatnost JU Zavoda za prostorno uređenje Bjelovarsko-bilogorske županije*

**OPIS PROGRAMA:**

Djelatnosti Zavoda utvrđene su člankom 27. i 107. Zakona o prostornom uređenju (“Narodne novine“ broj 153/13, 65/17, 114/18, 39/19 i 98/19 - u daljnjem tekstu “Zakona”):

* izrada, odnosno koordinacija izrade Prostornog plana Bjelovarsko-bilogorske županije i praćenje njegove provedbe,
* izrada Izvješća o stanju u prostoru Bjelovarsko-bilogorske županije,
* vođenje informacijskog sustava prostornog uređenja Republike Hrvatske i upravljanje njime u okviru ovlasti,
* priprema polazišta za izradu, odnosno stavljanje izvan snage prostornih planova užih područja,
* pružanje stručne savjetodavne pomoći u izradi prostornih planova lokalne razine,
* drugi poslovi u skladu s Zakonom i Statutom;
* izrada prostornih planova područja posebnih obilježja, prostornih planova uređenja gradova i općina, generalnih urbanističkih planova, urbanističkih planova uređenja od značaja za Državu, odnosno Županiju, ako to zatraži Ministarstvo prostornog uređenja, graditeljstva i državne imovine ili Župan,
* obavljanje stručno analitičkih poslova iz područja prostornog uređenja, ako to zatraži Ministarstvo prostornog uređenja, graditeljstva i državne imovine ili Župan, izdavanje mišljenja u postupku donošenja prostornog plana uređenja grada odnosno općine i generalnog urbanističkog plana.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM**

Izvršenje Programa *Redovna djelatnost JU Zavoda za prostorno uređenje Bjelovarsko-bilogorske županije* iznosi 118.747,63 €, odnosno 39,85% od planiranih 298.000,00 €. Ciljevi koji su time ostvareni su podizanje kvalitete prostorno planske dokumentacije područne (regionalne) i lokalne razine i pravovremene izrade iste, kako bi se osigurali uvjeti za optimalno korištenje prostora Bjelovarsko-bilogorske županije omogućavanjem neometane provedbe zahvata u prostoru s jedne strane, te zaštitom posebnih vrijednosti prostora s druge.

**A000187– *Redovna djelatnost JU Zavoda za prostorno uređenje***

Za aktivnost *Redovna djelatnost JU Zavoda za prostorno uređenje Bjelovarsko-bilogorske županije* planirano je 275.000,00 €, a ostvareno je u prvih šest mjeseci 114.303,24 € ili 41,56 % od plana, na teret sredstava Županije. Za trošak bruto plaća djelatnika isplaćeno je 74.676,61 €, za ostale rashode za zaposlene isplaćeno je 20.196,72 €, dok je za materijalne, financijske i ostale rashode za usluge utrošeno 19.111,42 €.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 275.000,00 € | 275.000,00 € | 118.747,63 € | 39,85 |

**A000285 – *Redovna djelatnost JU Zavoda za prostorno uređenje -VS korisnika***

Od ukupno planiranih 23.000,00 € u prvih šest mjeseci ove godine ostvareno je 658,70 € ili 2,86% od plana, na teret vlastitih sredstava Zavoda. Navedenim sredstvima plaćen je dio redovnih materijalnih troškova i rashoda te zakupnine za prostor.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 23.000,00 € | 23.000,00 € | 658,70 € | 2,86 |

**T000183–** *Analiza stanja u prostoru rijetko naseljenih ruralnih područja*

Krajem 2023. godine Zavod za prostorno uređenje BBŽ je s Ministarstvom prostornog uređenja, graditeljstva i državne imovine potpisao Sporazum o obavljanju stručno-analitičkih poslova u sklopu provedbe Strategije prostornog razvoja Republike Hrvatske, kroz izradu stručno analitičke podloge za izradu prostornih planova nove generacije pod nazivom Analiza stanja u prostoru rijetko naseljenih ruralnih prostora Bjelovarsko-bilogorske županije, za što su osigurana sredstva u Državnom proračunu u iznosu od 12.000,00 € za 2024. godinu.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 0,00 € | 0,00 € | 3.785,69 € | - |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 30.06.2024.** |
| Izvršenje planiranih aktivnosti | Pokazatelj se odnosi na plan rada JU ZZPU BBŽ | % | 70 | 100 | 41,56 |

***Glava: 00502 Zaštita okoliša i zaštita prirode***

*NAZIV PROGRAMA: 1027 Redovna djelatnost JU za upravljanje zaštićenim prirodnim vrijednostima*

**OPIS PROGRAMA:**

U okviru Programa osigurana su sredstva za financiranje redovne djelatnosti Javne ustanove za upravljanje zaštićenim dijelovima prirode Bjelovarsko-bilogorske županije. Redovna djelatnost Javne ustanove obuhvaća:

* zaštitu, održavanje i promicanje zaštićenih dijelova prirode (zaštićena područja, vrste, minerali i fosili),
* upravljanje zaštićenim područjima i područjima ekološke mreže na području Bjelovarsko-bilogorske županije sukladno Zakonu o zaštiti prirode,
* nadzor provođenja uvjeta i mjera zaštite prirode na području Bjelovarsko-bilogorske županije,
* sudjelovanje u prikupljanju podataka u svrhu praćenja stanja očuvanosti prirode.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM:**

Izvršenje Programa je djelomično s indeksom izvršenja od 31,52%, odnosno 61.013,68 € od planiranih 193.600,00 €, čime su djelomično postignuti ciljevi navedenog Programa, odnosno redovan rad Javne ustanove za upravljanje zaštićenim dijelovima prirode Bjelovarsko-bilogorske županije i provođenje projekata koji su definirani Zakonom o zaštiti prirode.

**A000070 – *Redovna djelatnost Javne ustanove za upravljanje zaštićenim dijelovima prirode BBŽ***

Za financiranje redovne djelatnosti Javne ustanove za upravljanje zaštićenim dijelovima prirode Bjelovarsko-bilogorske županije planirano je 114.806,00 €, a u prvoj polovici godine ostvareno je 55.822,82 € ili 48,62% Navedena sredstva su utrošena za plaće i doprinose na plaće djelatnika, ostale rashode za zaposlene, naknade troškova zaposlenima te za materijalne, financijske i ostale rashode za usluge.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 114.806,00 € | 114.806,00 € | 55.822,82 € | 48,62 |

**A000395 – Akvakultura koja osigurava usluge zaštite okoliša**

Javna ustanova potpisala je sa Ministarstvom poljoprivrede Sporazum o suradnji u provedbi mjere II.10 „Akvakultura koja osigurava usluge zaštite okoliš“. Predmet suradnje je provjera upravljačkih zahtjeva koji proizlaze iz označavanja područja mreže NATURA 2000 u skladu s direktivama EU, a koji su propisani Pravilnikom o ciljevima očuvanja i mjerama očuvanja ciljanih vrsta ptica u područjima ekološke mreže. Za navedeni nadzor Ministarstvo poljoprivrede je osiguralo sredstva te su navedena sredstva planirana u iznosu 6.000,00 €.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 6.000,00 € | 6.000,00 € | 0,00 € | 0,00 € |

**K000063 – *Ulaganje u opremu Javne ustanove za upravljanje zaštićenim dijelovima prirode Bjelovarsko-bilogorske županije***

Za ulaganje u opremu Javne ustanove planiran je iznos od 1.991,00 €. Planirana sredstva nisu utrošena u prvoj polovici godine, jer nije bilo ulaganja u opremu.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 1.991,00 € | 1.991,00 € | 0,00 € | 0,00 € |

**K000075 – *Info punkt Blatnica***

Sredstva u iznosu 1.991,00 € planirana su za tekuće održavanje edukativnog Info punkta Blatnica. U prvoj polovici tekuće godine nije bilo realizacije sredstava.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 1.991,00 € | 1.991,00 € | 0,00 € | 0,00 |

**T000068 – *"Bijela roda u BBŽ"***

Za Projekt „Zaštita i očuvanje bijele rode ( Ciconia ciconia )“ koji se provodi u suradnji Javne ustanove za upravljanje zaštićenim dijelovima prirode Bjelovarsko-bilogorske županije i Fonda za zaštitu okoliša i energetsku učinkovitost planirano je 2.654,00 €. Kroz Projekt se dodjeljuju jednokratne naknade u iznosu od 93,00 € godišnje vlasnicima objekata na kojima se nalazi gnijezdo bijele rode. Fond za zaštitu okoliša i energetsku učinkovitost sudjeluje u sredstvima pomoći na području Bjelovarsko-bilogorske županije u iznosu pedeset posto procijenjenih i opravdanih troškova predmetnog projekta dok drugi dio troškova projekta snosi Javna ustanova iz proračuna Bjelovarsko-bilogorske županije. Planirana sredstva predviđena za ovaj projekt, nisu ostvarena u prvoj polovici godine, jer se prema planu aktivnost isplata provodi jednokratno nakon utvrđivanja broja naknada, odnosno u drugoj polovini godine.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 2.654,00 € | 2.654,00 € | 0,00 € | 0,00 |

**T000070 – *Močvarni plavac***

Sredstva u iznosu 1.327,00 € za navedenu aktivnost nisu utrošena u prvih šest mjeseci tekuće godine, jer je izvršenje aktivnosti (košnja livada) prema uvjetima mjere ruralnog razvoja 10.1.5. za projekt Močvarni plavac predviđeno u rujnu tekuće godine. Sa ciljem očuvanja staništa danjeg leptira močvarnog plavca na području ekološke mreže HR2001220 Livade uz potok Injaticu, Javna ustanova održava zemljište u vlasništvu Republike Hrvatske površine 1,61 ha, te je temeljem toga upisana u AGRONET kao poljoprivredni proizvođač. Državnim poticajima i sredstvima Programa ruralnog razvoja Republike Hrvatske, 10.1.5. Mjera zaštite leptira financira se održavanje livada koje su dane na korištenje Javnoj ustanovi.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 1.327,00 € | 1.327,00 € | 0,00 € | 0,00 |

**T000085 – *Uspostava okvira za upravljanje ekološkom mrežom Natura 2000***

Planirana sredstva u iznosu 1.991,00 € predviđena za ovaj projekt realizirana su u iznosu 1.217,88 € ili 61,17% od plana. Projekt „Uspostava okvira za upravljanje ekološkom mrežom Natura 2000“ je financiran unutar Operativnog programa Konkurentnost i kohezija 2014.-2020. godine, investicijski prioritet 6iii „Zaštita i obnova bioraznolikosti i tla te promicanje usluga ekosustava, uključujući Natura 2000 i zelenu infrastrukturu“. Ministarstvo financira sve opravdane troškove projekta bespovratnim sredstvima u iznosu od sto posto prihvatljivih izdataka, a Javna ustanova financira troškove održavanja, registracije i osiguranja nabavljene opreme iz sredstava projekta.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 1.991,00 € | 1.991,00 € | 1.217,88 € | 61,17 |

**T000151 – *Borba s odmetnicima prirode***

Sredstva u iznosu 62.840,00 € za navedeni projekt ostvarena su u iznosu 3.972,98 € ili 6,32%. Sprječavanje unošenja, širenja i upravljanje invazivnim stranim vrstama koje izazivaju zabrinutost Europskoj uniji u zakonodavstvu Republike Hrvatske propisano je Zakonom o sprječavanju unošenja i širenja stranih te invazivnih stranih vrsta i upravljanje njima („Narodne novine“ br.15/18 i 14/19 ). Cilj propisanih zakonodavnih odredbi je sprečavanje ili ublažavanje štetnih utjecaja stranih vrsta na bioraznolikost, usluge ekosustava i/ili zdravlje ljudi, uzimajući u obzir i mogući štetni utjecaj na gospodarstvo kao pogoršavajući čimbenik. Javna ustanova je prijavila projekt na Javni poziv za neposredno financiranje projekta „Kontrola populacija prioritetnih invazivnih stranih vrsta“ od stane Fonda za zaštitu okoliša i energetsku učinkovitost sa financiranjem od 100% prihvatljivih troškova projekta.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 62.840,00 € | 62.840,00 € | 3.972,98 € | 6,32 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 30.06.2024.** |
| Izvršenje planiranih aktivnosti | Pokazatelj s odnosi na postotak izvršenja planiranih aktivnosti | % | 70 | 100 | 31,52 |

*NAZIV PROGRAMA: 1005 ZAŠTITA OKOLIŠA*

**OPIS PROGRAMA:**

U okviru Programa planiraju se sredstva za izradu dokumenata iz područja zaštite okoliša i gospodarenja otpadom čija je obaveza propisana zakonskom regulativom. Osim toga, sredstva su planirana i za provedbu mjera određenih Programom ublažavanja klimatskih promjena, prilagodbe klimatskim promjenama i zaštite ozonskog sloja Bjelovarsko-bilogorske županije, koje bi se u narednom razdoblju, trebale primijeniti da bi se izbjegao, smanjio i/ili uklonio negativni, najčešće antropogeni, utjecaj na ozonski sloj i klimatske promjene te kako bi se ublažile negativne posljedice koje klimatske promjene mogu uzrokovati.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM:**

U prvih šest mjeseci nije bilo izvršenja unutar *Programa Zaštita okoliša*, naime tijekom prve polovice 2024. godine nije bilo troškova vezano uz izradu dokumenata zaštite okoliša, no obzirom da je u tijeku izrada Plana gospodarenja otpadom Bjelovarsko-bilogorske županije, izvršenje se očekuje u drugoj polovici godine. Ostvarenje sredstava planiranih za provedbu mjera prilagodbe i ublažavanja klimatskim promjenama i zaštite ozonskog sloja planira se za drugu polovicu godine, obzirom da je Bjelovarsko-bilogorska županija u travnju 2024. godine prijavila projekt „Drvo više - Županija diše“ na Javni poziv za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO – 5/2024) Fonda za zaštitu okoliša i energetske učinkovitosti te je projekt prihvaćen.

**T000053 – *Izrada programa zaštite okoliša BBŽ***

Sredstva planirana za izradu programa zaštite okoliša nisu realizirana, obzirom da nije pokrenuta njegova izrada. Program zaštite okoliša jedan je od temeljnih dokumenata održivog razvitka i zaštite okoliša te je obveza njegove izrade definirana člankom 53. Zakona o zaštiti okoliša (NN 80/13, 153/13, 78/15, 12/18, 118/18). Programom zaštite okoliša se u skladu s područnim (regionalnim), odnosno lokalnim posebnostima i obilježjima područja za koje se Program donosi, pobliže razrađuju mjere iz Nacionalnog plana djelovanja na okoliš/Plana zaštite okoliša Republike Hrvatske Trenutno Nacionalni plan djelovanja na okoliš, odnosno Plan zaštite okoliša Republike Hrvatske nisu na snazi.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 45.300,00 € | 45.300,00 € | 0,00 € | 0,00 |

**T000153 – *Izrada plana gospodarenja otpadom***

Zakonom o gospodarenju otpadom (“Narodne novine“ broj 84/21) propisano je da su jedinice područne (regionalne) samouprave odnosno Grada Zagreba dužne donijeti plan gospodarenja. Nakon provedenog postupka jednostavne nabave, 12.06.2023. godine sklopljen je Ugovor za uslugu izrade Plana gospodarenja otpadom Bjelovarsko-bilogorske županije s tvrtkom IPZ UNIPROJEKT TERRA d.o.o. U tijeku je postupak Strateške procjene utjecaja na okoliš i Glavne ocjene prihvatljivosti na ekološku mrežu Plana, za koji je izrađena i Strateška studija te će planirana sredstva nam

ijenjena izradi navedenog plana biti utrošena u trećem kvartalu 2024. godine kada se očekuje donošenje Plana.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 40.200,00 € | 40.200,00 € | 0,00 € | 0,00 |

**T000154 – *Provedba mjera prilagodbe i ublažavanja klimatskih promjena i zaštite ozonskog sloja***

U okviru ove aktivnosti planirana su sredstva u iznosu 9.258,00 € za provedbu mjera prilagodbe i ublažavanja klimatskih promjena i zaštite ozonskog sloja koje uključuju promotivne, informativne i obrazovne mjere i aktivnosti u cilju jačanja svijesti o događajima povezanima s klimatskim promjenama u lokalnoj zajednici. U prvih šest mjeseci tekuće godine nije bilo ostvarenja.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 9.258,00 € | 9.258,00 € | 0,00 € | 0,00 |

**T000155 – *Provedba mjera prilagodbe i ublažavanja klimatskih promjena i zaštite ozonskog sloja - energetska učinkovitost***

Programom ublažavanja klimatskih promjena, prilagodbe klimatskim promjenama i zaštite ozonskog sloja Bjelovarsko-bilogorske županije određene su mjere kojima je cilj promovirati i približiti energetsku učinkovitost građanima, zatim uspostava sustava praćenja i upravljanja energijom u zgradama Županijske uprave i ustanovama, izrada dokumenata iz domene energetske učinkovitosti i druge te je za njihovu provedbu planirano 33.180,00 € u 2024. godini. Sredstva nisu utrošena u prvoj polovici godine, jer nije bilo otvorenih natječaja za sufinanciranje od strane Fonda za zaštitu okoliša i energetsku učinkovitost.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 33.180,00 € | 33.180,00 € | 0,00 € | 0,00 |

**T000156 – *Provedba mjera prilagodbe i ublažavanja klimatskih promjena i zaštite ozonskog sloja – zelena infrastruktura***

U okviru ove aktivnosti planirana su sredstva u iznosu 8.627,00 €, no u promatranom razdoblju nije bilo ostvarenja. Sredstva su namijenjena za provedbu koncepta zelene infrastrukture što uključuje izradu studije u kojoj će se provesti analiza postojeće mreže zelenih i vodenih površina u urbanim sredinama (šume, park-šume, parkovi i ostalo gradsko zelenilo, potoci, rijeke i jezera) te aktivnosti kao što su formiranje zelenih površina unutar urbanih prostora, poboljšanje i spajanje postojećih zelenih površina - šetnica, izgradnja sigurnih točaka (""skloništa od toplinskih valova"") na javnim površinama, ozelenjavanje stajališta javnog gradskog i prigradskog prijevoza, ozelenjavanje javnih parkirališta, parkova i mjesta javnih okupljanja i sl. Bjelovarsko-bilogorska županija je u travnju 2024. godine prijavila projekt „Drvo više - Županija diše“ na Javni poziv za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO – 5/2024) Fonda za zaštitu okoliša i energetske učinkovitosti. Projekt je prihvaćen te će od ukupno 109.023,03 € prihvatljivih troškova Fond sufinancirati 80% odnosno 87.218,42 eura. Projekt obuhvaća tri aktivnosti: ozelenjavanje javnih površina, izgradnja javnih slavina i informativno edukativne aktivnosti, a rok za provedbu projekta je 30 mjeseci.

|  |  |  |  |
| --- | --- | --- | --- |
| **Izvorni plan 2024.** | **Tekući plan 2024.** | **Izvršenje 30.06.2024.** | **Indeks (%)** |
| 8.627,00 € | 8.627,00 € | 0,00 € | 0,00 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 30.06.2024.** |
| Izvršenje planiranih aktivnosti | Pokazatelj s odnosi na postotak izvršenja planiranih aktivnosti | % | 60 | 100 | 0,00 |

**Pročelnica**

**Arijana Andri, mag. nov.**